da da da da da da nb da da da da da da da da da da da da da en en en en en
Shabaz Shahzad besteg Himalayas bjergtinder med 6 gærder for 4 – nyt T 20 nederlag til 1. holdet. - Svanholm Cricketklub
Lørdag d. 15. juli 2017 kl. 10:30 af Henrik Pfaff
Førsteholdet har i denne T 20 sæson tabt to gange til Ishøj og med lørdagens nederlag to gange til KB og kan kun gøre sig håb om T 20 bronze (der ikke uddeles), så den kamp omtaler vi sidst, for første skal vi have årets kasteresultatet – det bedste siden Zeshan Khan sidste år tog 7 gærder mod Kolding.
Det stod Shabaz Shazad for med sine legspinnere mod nepaleserne fra Himalaya i vort 3. holds T 20 kamp.
Det var fornøjeligt at overvære, ikke mindst fordi modstanderne tilsyneladende aldrig fandt ud at bolden skruede den anden vej.
Det var ikke nemt at få dem dømt stokket ud, fordi der var ikke neutrale dommere, så de skulle næsten gå frivilligt for at få dem ud. I det hele taget må man sige, at det er godt, at der i den ordinære turnering er neutrale dommere, for Himalaya var et stridt bekendtskab i henseende til fairness.
Måske skyldtes det uvidenhed, f.eks. begrundede deres legdommer en af sine afvisninger med, at ”han står jo på stregen” . Desuden var deres kastere ikke nemme at spille mod, da stikarmen tilsyneladende ikke er forbudt i nepalesisk cricket.
Nåh tilbage til Shabaz. I sin første over to han 3 gærder for 1, anden over 1 for 3 og sidste over 2 for 0, så han endte med 6 for 4. Himalaya gik fra 4 for 64 til 10 for 73.
Fem af 3. holdets spillere plus en tilløber fejrede sejren ved at tage til Lalandia. Fra venstre anfører Wajjid Hussain, Laraib Ahmed (tidligere medlem) , Imran Ahmed, Lucky Ali, Rehman Mahmood og Wahid Wahid Mahmood. Forest selfie – og gærdetager Shabaz Shazad.
Åbnerne Lucky Ali og Sonnich Thacker (16) havde deres problemer med det skarpe opspring som stikarmskastning giver, treeren drengespilleren Rehman Mahmood, der får sin debut på drengelandsholdet efter usædvanlig fremgang, imponerede ved at gå to skridt frem til en fastbowler og drive ham til fire – det var der ingen af 1. holdspillerne, der kunne dagen forinden.
Kizhar Javaid (16x) slog bolden i luften, hvor der er mindst modstand – også fra modstandernes gribehænder – og han afsluttede festlighederne for 4 gærder sammen med Richin Sharma i over nr.16.
Det er snart blevet mere reglen end undtagelsen, at 1. holdet ikke er ved fuld styrke. Heller ikke mod KB var der et ordinært hold med 2 afbud. KB startede på en stor og tung bane T 20 kampen med 138/7. Line og length kunne have nedsat den score betydeligt. Mads Henriksen den eneste retfærdige med 1 for 10 på 3 overe.
Taha gik hurtigt og Saif Ahmad (13 på 23) og Zishan Shah (26 på 35 bolde) kunne ikke slå bolden ud af banen og holde det fornødne tempo. Resten forsvandt uden at besvære regnskabsførerne unødigt og vi var ude for 90.
Det er altid en fornøjelse at fotografere Raja Imran Khan – 2. holds anfører der dækkede et afbud
Shabaz Shazad 6 gærder for 4